בוגאטי שירון

בוגאטי שירון (בצרפתית: Bugatti Chiron) היא מכונית-על במרכב קופה, בעלת שני מקומות ישיבה, שיוצרה על ידי בוגאטי בייצור מוגבל (500 יחידות) בין השנים 2016 ל-2018. היא הוצגה בתערוכת הרכב הבינלאומית של ז'נבה ב-1 במרץ 2016. עד 2018 יוצרו 500 יחידות. ב-2018 היא הוחלפה בדגם בעל ביצועים משופרים בשם בוגאטי שירון ספורט. בספטמבר 2019 דגם משופר בשם בוגאטי שירון סופר-ספורט 300+ שבר את שיא המהירות כשהגיע למהירות של 490.48 קמ"ש (304.77 מייל לשעה). דגם זה יימכר במהדורה מוגבלת (30 יחידות) במסגרת חגיגות 110 שנה לבוגאטי וייתכן שייכנס לייצור סדרתי החל מ-2021. לשירון שישה תתי-דגמים: בוגאטי שירון ספורט בוגאטי שירון 110 אן בוגאטי בוגאטי שירון סופר-ספורט 300+ בוגאטי שירון פור ספורט בוגאטי שירון סופר-ספורט השירון קרויה על שמו של לואי שירון, נהג המרוצים הצרפתי של חברת בוגאטי בשנות ה-20 וה-30 של המאה ה-20, אשר התחרה בין היתר במרוצי הפורמולה 1 ובמרוצי לה מאן. יחידת הכוח היא מנוע בנזין 16 צילינדרים בתצורת W בנפח 7,993 סמ"ק בעל 4 מגדשי טורבו שמספק כ-1,500 כ"ס (1,100 קילוואט). צריכת הדלק המשולבת עומדת על 25.190 ליטר לכל 100 ק"מ. בנסיעה רצופה של 8 דקות במהירות המקסימלית של 420 קמ"ש, מכל הדלק של המכונית אשר נפחו 100 ליטרים, יתרוקן לחלוטין. פליטת הפחמן דו-חמצני עומדת על 571.636 גרם לק"מ. בניגוד למתחרות ולמכוניות העל האחרות של התקופה דוגמת הפורשה 918 או המקלארן P1, הבוגאטי שירון אינה בעלת מערכת היברידית משולבת חשמל, אלא בעלת מנוע בעירה פנימית רגיל, זאת ומאחר ובחברת בוגאטי דחו אפשרות זו משיקולי התוספת הלא רצויה למשקל המכונית ופגיעה בביצועים ובמהירות המקסימלית אשר מכוונת לרף הגבוה ביותר. נקודה נוספת היא האילוץ אשר היה נדרש בשינוי עיצוב המכונית מאחר שישנו מחסור פיזי בגוף המכונית להרכבת מערכת כזאת. לבוגאטי שירון שלדה עשויה סיבי פחמן אשר מחוזקים על ידי פולימר, מערכת מתלים עצמאיים ומערכת הנעה לכל הגלגלים. השירון נחשבה למכונית הכביש המהירה ביותר מייצור סדרתי. עם זאת, מהירותה המרבית טרם נמדדה באופן רשמי ומדויק. השירון מהירה ביותר ויכולה לעבור את מהירות ה-450 קמ"ש ואף להגיע למהירות של כ-500 קמ"ש, אך משיקולי בטיחות המהירות הוגבלה אלקטרונית ל-420 קמ"ש (260 מייל לשעה).על פי הערכות המהירות המקסימלית של המכונית (ללא ההגבלה) היא כ-463 קמ"ש (על פי נתוני החברה) אך למרות הערכתו של נהג המרוצים המכונית הגיעה למהירות של 500 קמ"ש. נהג הניסויים של החברה העריך אף הוא שהמכונית יכולה להגיע למהירות זו, בתנאי שיורכבו עליה צמיגים מיוחדים שיוכלו לעמוד במהירות העצומה ובחום הרב שנוצר עקב החיכוך עם הכביש. על פי נתוני היצרן המכונית מאיצה מ-0 ל-100 קמ"ש ב-2.4 שניות, 0 ל-200 קמ"ש ב-6.5 שניות, ו-0 ל-300 קמ"ש ב-13.5 שניות. השירון שברה את שיא ההאצה מ-0 ל-400 ובחזרה ל-0: התמרון הזה לוקח 42 שניות בלבד. בספטמבר 2019 נשבר שיא המהירות על ידי בוגאטי שירון משודרגת שהגיעה למהירות 490.48 קמ"ש (304.77 מייל לשעה), הבוגאטי המשודרגת נקראת בוגאטי שירון סופר-ספורט 300+ משום שהייתה המכונית הראשונה שחצתה את ה-300 מייל לשעה. בדומה לדגם הוויירון, הבוגאטי שירון מיוצרת במתקן החברה במולצהיים אשר בחבל אלזס שבצרפת. כמות הייצור הוגבלה ל-500 יחידות בלבד, כאשר ייצור ושיווק המכונית יימשך על פני כשנתיים. המכונית תוצע למכירה ללקוחות מועדפים אשר ייבחרו בקפידה, כאשר מחירה לרכישה בגרמניה של כל מכונית יחל מ-2.4 מיליון אירו, לעומת 2.66 מיליון דולרים בארצות הברית. שחקן הכדורגל כריסטיאנו רונאלדו רכש וקיבל מכונית מדגם זה. בשנת 2018 הציגה חברת לגו בתערוכת הרכב של פריז בוגאטי שירון בגודל מלא העשויה לגו. בניית השירון מלגו נעשתה כחלק מתרגיל יחסי ציבור, לקידום שיתוף הפעולה בין בוגאטי ללגו. בנייתה ארכה 13,000 שעות עבודה, היא בנויה מיותר ממליון חלקים ומסוגלת לנסוע עקב 2,304 מנועים חשמליים ו-4,032 גלגלי שיניים המספקים 5.3 כ"ס ומאפשרים מהירות מרבית של 20 קמ"ש, משקלה עומד על 1.5 טון. מלבד הצגת בוגאטי שירון מלגו, השיקה לגו ערכת בוגאטי שירון ב-1,200 ש"ח. השירון מוצגת בכמעט כל משחקי המכוניות, בניהם: אספלט 8, אספלט 9, Need for Speed ומשחקי פורזה. לרוב השירון היא המכונית הטובה ביותר במשחק והיקרה ביותר. בוגאטי שירון ספורט (באנגלית: Bugatti Chiron Sport) היא מכונית-על במרכב קופה, בעלת שני מקומות ישיבה, שיוצרה על ידי בוגאטי בייצור מוגבל בין השנים 2019 ל-2020. היא הוצגה בתערוכת הרכב הבינלאומית של ז'נבה ב-6 במרץ 2019. השירון ספורט היא גרסה ספורטיבית יותר לשירון, ההבדלים העיקריים לעומת השירון הרגיל הם: שיפור המהירות במצבי מסלול (יציבות ותאוצה בקו ישר). היא מצוידת בחבילה דינמית עם בולמי זעזועים עם ניהול המאפשר הקשחה ב-10%. הדיפרנציאל האחורי שופר. בנוסף בוגאטי הפחיתה את המשקל בעיקר בחישוקי הגלגלים ובהוספת סיבי פחמן במקום לוחות אלומיניום ב-18 ק"ג לעומת השירון הרגיל. בתחום ההנעה לא בוצעו שינויים והשירון ספורט כוללת את אותה מערכת הנעה של השירון הרגיל, W16 בנפח 8.0 ליטר המספק 1,500 כ"ס. תאוצה של 2.5 שניות ומהירות מרבית של 420 קמ"ש עם מגביל מהירות ו-463 קמ"ש ללא מגביל מהירות. צריכת הדלק המשולבת עומדת על 25.190 ליטר לכל 100 ק"מ. פליטת הפחמן דו-חמצני עומדת על 571.636 גרם לכל ק"מ. מבט קדמי מבט אחורי מבט לצד בוגאטי שירון 110 אן בוגאטי (בצרפתית: Bugatti Chiron 110 ans Bugatti, כלומר: "110 שנים לבוגאטי") היא מכונית-על במרכב קופה, בעלת שני מקומות ישיבה, שיוצרה על ידי בוגאטי בייצור מוגבל (20 יחידות) בין השנים 2019 ל-2021. היא נחשפה בתערוכת הרכב הבין-לאומית של ניו יורק ב-29 באפריל 2019. השירון 110 אן בוגאטי היא גרסה מיוחדת המציינת 110 שנים להקמתה עם מחווה לצרפת. העיצוב החיצוני והפנימי לא שונה מהכירון למעט סמלילים של 110 המוטבעים על צידי הדלתות והמושבים, בנוסף סמלילים של דגל צרפת נמצאים על המראות צד והכנף האחורית צבועה בצבעי דגל צרפת. בתחום ההנעה אין כל שינוי מהשירון והדגם ממשיך עם מנוע בנזין W16 צילינדרים בנפח 8.0 ליטר עם ארבעה מגדשי טורבו המספק כ-1,500 כ"ס (1,100 קילוואט) ומומנט מרבי של 163 קג"מ. תיבת הילוכים רובוטית כפולת מצמדים בעלת שבעה הילוכים. נתון תאוצה מ-0 ל-100 קמ"ש: 2.5 שניות מ-0 ל-200 קמ"ש: 6.5 שניות מ-0 ל-300 קמ"ש: 13.6 שניות. מהירות מרבית מוגבלת אלקטרונית ל-420 קמ"ש או 463 קמ"ש ללא מגביל. צריכת הדלק המשולבת עומדת על 22.324 ליטר לכל 100 ק"מ. פליטת הפחמן דו-חמצני עומדת על 505.606 גרם לכל ק"מ. סמלילי ה-100 שנים הסמליל על המושבים דגל צרפת בכנף האחורית מבט קדמי בוגאטי שירון סופר-ספורט 300+ (באנגלית: +Bugatti Chiron Super Sport 300) היא מכונית-על במרכב קופה בעלת שני מקומות ישיבה, שיוצרה בייצור מוגבל (30 יחידות) על ידי יצרנית הרכב הצרפתית בוגאטי בין השנים 2020 ל-2022. המכונית הוצגה בתערוכת הרכב של לוס אנג'לס בנובמבר 2019. המכונית היא דגם משופר של הבוגאטי שירון. בתערוכת הרכב של מילאנו שבאיטליה הציגה בוגאטי גרסה מוגבלת וסטנדרתית של השירון סופר-ספורט 300+, זו מיוצרת כמעט ללא שינויים מה-300+, ומיוצרת עם הגבלה של 9 יחידות, היא מיוצרת תחת השם בוגאטי שירון סופר-ספורט. בוגאטי יצרה דגם ששמו בוגאטי שירון ספורט זהו דגם חזק יותר של השירון הרגיל, הסופר-ספורט 300+ מבוסת על השירון ובמיוחד על השירון ספורט אך לשמה נוסף "סופר-ספורט 300+" מכיוון שהיא הראשונה בתולדות בוגאטי שהגיעה למהירות של למעלה מ-300 מייל לשעה (482.76 קמ"ש). הבוגאטי שירון סופר ספורט 300+ קיבלה עיצוב מיוחד, מכיוון שהיא מיועדת למרוצים. היא מצופה בסיבי פחמן, המיועדים להוריד את המשקל, עם שני פסים כתומים הנמצאים במרכז המכונית. סיבי הפחמן מצופים בורנית. הגלגלים והצמיגים הם מחברת מישלן, אשר יוצרו במיוחד כדי לעמוד בדרישות הרכב. הרכב כולל מנוע בנזין W16 צילינדרים בנפח 8.0 ליטר עם ארבעה מגדשי טורבו המספק 1,600 כ"ס (1,200 קילוואט) ב-7,100 סל"ד. תיבת הילוכים כפולת מצמדים בעלת שבעה הילוכים. התאוצה מ-0 ל-200 קמ"ש אורכת 5.8 שניות ומ-0 ל-300 קמ"ש אורכת 12.1 שניות, המהירות המרבית הרשמית היא 490.484 קילומטרים לשעה. צריכת הדלק המשולבת עומדת על 21.470 ליטר לכל 100 ק"מ. פליטת הפחמן דו-חמצני עומדת על 486.723 גרם לכל ק"מ. הבוגאטי שירון סופר-ספורט 300+ נחשבה למכונית המהירה ביותר בעולם. מהירותה המרבית עומדת על 490.484 קמ"ש (304.773 מייל לשעה). היא החזיקה בתואר עד שנת 2020, כאשר פותחה הבוגאטי בוליד שמהירותה המרבית היא כ-500 קמ"ש (310 מייל לשעה). הלקוחות שהזמינו את הדגם עם כלוב התהפכות מהמפעל, יוכלו לנהוג בדגם על מסלול הניסויים של פולקסווגן וולפסבורג, שם הדגם קבע את שיא המהירות. ב-23 בספטמבר 2021 הודיעה בוגאטי כי מתחילה ההשקה של הסופר ספורט 300+ ללקוחות. אף על פי שכל דגמי בוגאטי מיוצרים עם מגביל מהירות, אשר מגביל את המהירות ל-420 קמ"ש, הספורט ספורט 300+ מגיעה ללא מגביל. הייצור הסתיים רשמית ב-21 ביולי 2022. בספטמבר 2019 נשבר שיא המהירות על ידי בוגאטי שירון משודרגת שהגיעה למהירות 490.48 קמ"ש (304.77 מייל לשעה), הבוגאטי המשודרגת נקראת בוגאטי שירון סופר-ספורט 300+ משום שהייתה המכונית הראשונה לחצות את ה-300 מייל לשעה. מהירות זו אינה נחשבת כשבירת השיא שבו החזיקה הקוניגסג אגירה RS, משום שהבוגאטי המשודרגת אינה נחשבת לייצור סדרתי בניגוד לקוניגסג וגם משום שנסעה רק בכיוון אחד ולא לשני צדדים כנהוג, אך ישנן שמועות שאכן השירון סופר-ספורט תעבור לייצור סדרתי החל מ-2021 ומחירה יהיה כשישה מיליון דולרים. ב-2020 נשבר השיא על ידי ה-SSC טואטרה של שלבי סופרקארס, שהגיעה למהירות של 508 קמ"ש (316 מייל לשעה), אך יש מחלוקת על תקפותו. בוגאטי שירון פור ספורט (באנגלית: Bugatti Chiron Pur Sport) היא מכונית-על במרכב קופה, בעלת שני מקומות ישיבה, שמיוצרת על ידי בוגאטי בייצור מוגבל (60 יחידות) משנת 2020. היא נחשפה ב-3 במרץ 2020. הספור ספורט היא גרסה המיועדת למסלול ולנהיגה נוחה יותר במסלולים של הבוגאטי שירון. היא גרסה היועדת למסלול ובעלת מהירות נמוכה יותר (350 קמ"ש) מאשר השירון הרגילה, בנוסף היא כוללת שינויים אווירודינמיים שמגבירים את כושר ההצמדה מלפנים ומאחור, ליציבות משופרת. מאחור יש כנף אחורית גדולה לא חשמלית באורך 1.9 מטר, זו מחליפה את הכנף הנשלפת של השירון הרגילה וחוסכת בכך 10 ק"ג בזכות הסרת המנועים החשמליים. לפור ספורט כיול מתלים נוקשה יותר, הקפיצים הוקשחו ב-65% מלפנים ו-33% מאחור, נוספו מוטות מייצבים מסיבי פחמן בשני הסרנים והבולמים האדפטיביים הוקשחו לנהיגה דינמית יותר. משקל הפור ספורט ירד בעוד 10 ק"ג מלבד ה-10 ק"ג של הכנף, על ידי הוספת סיבי פחמן במקום האלומיניום לחישוקי הגלגלים ובלמים מטיטניום. בתחום ההנעה הדגם ממשיך עם אותו מנוע של השירון הרגיל אך קו האדום עלה ב-200 סל"ד יותר ותיבת הילוכים רובוטית כפולת מצמדים בעלת שבעה הילוכים חדשה שמציעה יחסי העברה טובים יותר ב-15%. המהירות המרבית עומדת על 350 קמ"ש. צריכת הדלק המשולבת עומדת על 25.190 ליטר לכל 100 ק"מ. פליטת הפחמן דו-חמצני עומדת על 571.636 גרם לכל ק"מ. בוגאטי שירון סופר-ספורט (באנגלית: Bugatti Chiron Super Sport) היא מכונית-על במרכב קופה, בעלת שני מקומות ישיבה, שמיוצרת על ידי בוגאטי בייצור מוגבל (9 יחידות) משנת 2022. היא הוצגה בתערוכת הרכב של מילאנו ב-12 ביוני 2021. היא גרסה מיוחדת ויותר סטנדרטית של הבוגאטי שירון סופר-ספורט 300+. ב-20 במאי 2022 נבדקה הסופר-ספורט במתקן מיוחד הבודק את הכוח המרבי שלה (בכוחות סוס) ואת המהירות המרבית שלה והתברר כי בוגאטי "שיקרה" בנוגע לכ"ס ופרסמה שלסופר-ספורט יש 1,600 כ"ס אך בבדיקה התברר כי יש לסופר-ספורט למעלה מ-1,619 כ"ס, 19 כ"ס יותר ממה שבוגאטי הצהירה. היא מבוססת כמעט ללא שינויים על הבוגאטי שירון סופר-ספורט 300+, השינויים העיקריים הם הסרת לוחות הסיבי פחמן והוספת לוחות אלומיניום במקומם, מספר שינויים נוספים מורידים את המשקל בעוד 23 ק"ג לעומת השירון הרגיל. היא ארוכה ב-25 ס"מ יותר מהשירון הרגיל (כמו ה-300+), אך כוללת עיצוב מעט שונה, חישוקי הגלגלים הוחלפו בקלים יותר מאלומיניום ועיצוב חדש. צמיגים מיוחדים של חברת מישלן. בתחום ההנעה הדגם כולל מנוע בנזין W16 צילינדרים בנפח 8.0 ליטר עם ארבעה מגדשי טורבו המספק 1,619 כ"ס (1,207 קילוואט) ב-7,000 סל"ד ומומנט כוח מרבי של 169.78 קג"מ. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 2.4 שניות ומ-0 ל-200 קמ"ש 5.8 שניות ומ-0 ל-300 קמ"ש 12.1 שניות ומ-0 ל-400 קמ"ש 28.6 שניות, המהירות המרבית מוגבלת אלקטרונית ל-440 קילומטרים לשעה. צריכת הדלק המשולבת עומדת על 21.470 ליטר לכל 100 ק"מ. פליטת הפחמן דו-חמצני עומדת על 486.723 גרם לכל ק"מ. מבט קדמי (בתערוכת מילאנו) מבט אחורי מבט קדמי-צדדי מדיה וקבצים בנושא בוגאטי שירון בוויקישיתוף אתר האינטרנט הרשמי של בוגאטי שירון (באנגלית) אתר האינטרנט הרשמי של בוגאטי שירון Bugatti Chiron Super Sport review: a 273mph daily-driver, באתר טופ גיר, 15 באוקטובר 2021 490+ kilometers per hour | Bugatti Chiron | Speed record, סרטון באתר יוטיוב (אורך: 3:29) בוגאטי שירון במבחן דרכים ישראלי ראשון!, סרטון בערוץ "אוטו - כל מה שצריך לדעת על הרכב הבא שלך", באתר יוטיוב (אורך: 07:18) בוגאטי שירון נחשפת: 1500 כ"ס, 420 קמ"ש ומחיר של 2.6 מיליון דולר, באתר קארטיוב, ‏01 במרץ 2016 גרסת ספורט לבוגאטי שירון, באתר אוטו (מגזין), ‏07 במרץ 2018 Who was Louis Chiron, and why is Bugatti’s new hypercar named after him?, CAR Magazine (באנגלית) ניצן רז, בוגאטי מפציצה בז'נבה: 1500 כ"ס ו-420 קמ"ש!, באתר אוטו (מגזין), ‏01 במרץ 2016 Bugatti Chiron: Breaking new dimensions, www.bugatti.com (באנגלית) All hail the new Bugatti Chiron, Top Gear, ‏2016-02-29 (באנגלית) 2021 Bugatti Chiron Review, Pricing, and Specs, Car and Driver, ‏2020-10-26 (באנגלית) Bugatti Chiron : vers les 500 km/h, nouveau record ?, Moteurs by Presse-citron, ‏2017-06-30 (בצרפתית) The Reason Why The Bugatti Chiron Can't Cross 500 Km/h Has Left Us Scratching Our Heads, www.mensxp.com, ‏2017-06-26 (באנגלית) Bugatti Chiron specs, performance data, FastestLaps.com (באנגלית) בוגאטי שירון סופר ספורט+ במהירות של כמעט 500 קמ"ש, באתר cartube, ‏14 בספטמבר 2019 פרויקט מדהים: בוגאטי שירון בגודל מלא מלגו - אוטו, באתר www.auto.co.il בוגאטי ב-1,200 שקל - ואתם מרכיבים - אוטו, באתר www.auto.co.il Bugatti Chiron Sport Is 40 Lbs Lighter, Faster In Corners, Motor1.com (באנגלית) גרסת ספורט לבוגאטי שירון - אוטו, באתר www.auto.co.il Bugatti dévoile une série spéciale de la Chiron Sport pour ses 110 ans, Motor1.com (בצרפתית) Bugatti Chiron Sport '110 Ans' Costs $50K Per Year To Insure, Motor1.com (באנגלית) בוגאטי חוגגת 110 שנים במחווה לצרפת - אוטו, באתר www.auto.co.il Bugatti Chiron Sport “110 ans Bugatti”, orgogliosamente francese, Motor1.com (באיטלקית) This is the new Bugatti Chiron Sport ‘110 ans Bugatti’, Top Gear, ‏2019-02-07 (באנגלית) Bugatti Chiron Super Sport 300+, a limited edition of 30 units, Royist, ‏2019-11-07 (באנגלית אמריקאית) בוגאטי מציגה את הבוגאטי שירון סופר ספורט 300+ בלוס אנג'לס, באתר autoexpress, ‏20 בנובמבר 2019 Bugatti Chiron Super Sport Makes Public Debut With The Bolide, Motor1.com (באנגלית) Bugatti Chiron Super Sport Revealed As The Ultimate 273-MPH Grand Tourer, Motor1.com (באנגלית) העיצוב המושלם של הסופר ספורט 300+, באתר topspeed, ‏11 בספטמבר 2019 הגלגלים של הסופר ספורט 300+ הם ייצור מיוחד מחברת מישלן, באתר motor1 סרטון של הבוגאטי שירון סופר ספורט 300+ שוברת את ה-490.484 קמ"ש, באתר יוטיוב כמעט 500 קמ"ש - בוגאטי שירון שוברת עוד שיא מהירות, באתר cartube, ‏14 בספטמבר 2019 אביזר הבטיחות הפסיבית הבסיסי וההכרחי ברכב מרוץ הוא כלוב ההתהפכות (כלוב הבטיחות). הכלוב הוא מבנה צינורות המקיף את הנוסעים ברכב ונועד להשאיר את תא הנוסעים שלם כאשר כלי הרכב מתהפך, למנוע את מעיכתם של הנוסעים ברכב ולשמור על הנוסעים בעת תאונה. First Bugatti Chiron Super Sport 300+ Ready for Launch, www.bugatti.com (באנגלית) Bugatti Chiron Super Sport 300+: Produktion beendet, Motor1.com (בגרמנית) The Bugatti Chiron Super Sport 300+ is a production 300mph car. Watch The Bugatti Chiron Pur Sport In Action On The Race Track, Motor1.com (באנגלית) Bugatti Chiron Pur Sport Is A $3.3-Million, 1,500-HP Track Toy, Motor1.com (באנגלית) לכביש המפותל: בוגאטי שירון מוותרת על מהירות להנאה אחרת - אוטו, באתר www.auto.co.il Bugatti Explains Why The Chiron Pur Sport Only Does 218 MPH, Motor1.com (באנגלית) Bugatti Chiron, la più pura si chiama Super Sport, Motor1.com (באיטלקית) La Bugatti Chiron Super Sport è la "star" del MiMo 2021, Motor1.com (באיטלקית) La vraie puissance de la Chiron Super Sport ? Bugatti a menti !, Motor1.com (בצרפתית) Bugatti Chiron Super Sport (2021): Mit viel Komfort auf 440 km/h, Motor1.com (בגרמנית) Bugatti Chiron Super Sport - 1600 ch et 3,2 millions d'euros, Motor1.com (בצרפתית) Bugatti Chiron Super Sport - 440 km/h pour les derniers tests, Motor1.com (בצרפתית)